Naziv obveznika: Škola primijenjene umjetnosti i dizajna Osijek

Sjedište obveznika: 31000 Osijek

Adresa sjedišta obveznika: Drinska 12

IBAN: HR5023600001502689035

Broj RKP-a:17739

Matični broj: 03014169

OIB: 09179210440

Razina: 31

Razdjel: 000

Šifra djelatnosti:8532

Šifra grada: 312

Šifra županije: 14

Oznaka razdoblja: 2022-12

**BILJEŠKE UZ FINANCIJSKE IZVJEŠTAJE**

**ZA RAZDOBLJE OD 1. SIJEČNJA DO 31. PROSINCA 2022.GODINE**

Škola primijenjene umjetnosti i dizajna Osijek posluje u skladu sa Zakonom o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 i 151/22) te Statutom škole. Škola obavlja djelatnost tehničkog i strukovnog obrazovanja koja se odvija u jednoj zgradi u dvosmjenskoj nastavi.

Financijski izvještaji Škole primijenjene umjetnosti i dizajna Osijek sastavljeni su nakon što su proknjižene sve poslovne promjene, događaji i transakcije za razdoblje siječanj – rujan 2022. te nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu i u skladu s financijskim planom odobrenim od nadležnih tijela. Izvještaji su sastavljeni i predaju se prema odredbama Pravilnika o financijskom izvještavanju u proračunskom računovodstvu (NN 37/22) u zakonom određenim rokovima što za proračunske korisnike jedinica lokalne i područne samouprave znači predaju do 31. siječnja 2023. godine. Za sastavljanje i predaju financijskih izvještaja korišteni su elektronski obrasci koji su preuzeti putem informacijskog sustava Ministarstva financija, odnosno aplikacije *Financijsko izvještavanje u proračunskom sustavu i Registru proračunskih i izvanproračunskih korisnika* (aplikacija RKPFI). Osoba odgovorna za sastavljanje financijskih izvještaja je voditeljica računovodstva Matea Spajić, a odgovorna osoba za predaju financijskih izvještaja je ravnateljica Kristina Kopf.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

**Bilješka br. 1**

6361 Tekuće pomoći proračunskim korisnicima iz proračuna koji im nije nadležan – uvećanje od 10% u odnosu na prethodnu godinu rezultat je primljenih i isplaćenih pravomoćnih presuda za djelatnike škole (radni spor za razliku 6% plaće) i povećanja troškova plaće zbog povećanja osnovice za obračun.

**Bilješka br. 2**

6526 Ostali nespomenuti prihodi - iskazani iznos odnosi se na prihode od participacije učenika za povećane troškove nastavnog materijala i opreme, a sukladno Odluci Osječko-baranjske županije i Školskog odbora. Roditelji, odnosno skrbnici uplaćuju 600,00 kn za učenike 1. razreda, roditelji učenika 2.-4. razreda plaćaju 500,00 kn, a učenici 4. razreda plaćaju 300,00 kn. Proteklih godina učenici 1.-3. razreda plaćali su 500,00 kn. Uvećana participacija utjecala je povećanje prihoda po ovoj osnovi.

**Bilješka br. 3**

6614 Prihodi od prodaje proizvoda i usluga - iskazani su prihodi od prodaje proizvoda učeničke zadruge.

**Bilješka br. 4**

6615 Prihodi od pruženih usluga – značajan porast prihoda zbog ukidanja Covid mjera čime je ponovno omogućeno iznajmljivanje dvorane.

**Bilješka br. 5**

6631 Tekuće donacije – iskazane primljene donacije odnose se na donaciju trgovačkog društva za dnevnice nastavnika za odlazak na stručnu ekskurziju.

**Bilješka br. 6**

6711 Prihodi iz nadležnog proračuna za financiranje rashoda poslovanja – u prethodnoj godini na temelju radnog spora isplaćena je presuda bivšoj ravnateljici. U 2022. godini škola nije imala troškove presuda na teret osnivača čime je taj iznos značajno manji.

**Bilješka br. 7**

6712 Prihodi iz nadležnog proračuna za financiranje rashoda za nabavu nefinancijske imovine - povećanje zbog ulaganja u rashladne uređaje, uredski namještaj i računalo, iznos financiran donacijom Osječko - baranjske županije.

**Bilješka br. 8**

3113 Plaće za prekovremeni rad – zabilježen značajni porast zbog povećanog bolovanja i zamjena.

**Bilješka br. 9**

312 Ostali rashodi za zaposlene - povećanje rashoda zbog povećanja materijalnih prava te isplate otpremnine.

**Bilješka br. 10**

3211 Službena putovanja – značajan porast rezultat je stručnih skupova koji su u prethodnoj godini održavani elektronski zbog COVID mjera što je polučilo manji financijski trošak.

**Bilješka br. 11**

3212 Naknade za prijevoz, za rad na terenu i odvojen život – porast zbog porasta cijene prijevoza na posao i s posla te neodržavanja online nastave.

**Bilješka br. 12**

3222 Materijal i sirovine – povećani troškovi zbog kupnje zalihe materijala i sirovina za rad s učenicima.

**Bilješka br. 13**

3231 Usluge telefona, pošte i prijevoza - povećanje rashoda zbog rasta cijena svih navedenih usluga.

**Bilješka br. 14**

3232 Usluge tekućeg i investicijskog održavanja – porast zbog postavljanja poda u učionici kiparstva, iskazani iznos financirala je Osječko-baranjska županija.

**Bilješka br. 11**

3295 – pristojbe i naknade - veći rashodi koji su nastali zbog isplate pravomoćnih sudskih presuda zaposlenicima radi isplate razlike plaće za razdoblje 12/2015-1/2017.

3296 – troškovi sudskih postupaka - veći rashodi koji su nastali zbog isplate pravomoćnih sudskih presuda zaposlenicima radi isplate razlike plaće.

3433 – zatezne kamate – rashodi nastali zbog plaćanja sudskih presuda zaposlenicima radi isplate razlike plaće za razdoblje 12/2015-1/2017.

**Bilješka br. 12**

11 – Stanje novčanih sredstava na kraju izvještajnog razdoblja – prema uputi Osnivača, Škola je 2. listopada 2020. godine ukupna sredstva s vlastitog žiro-računa uplatila na Jedinstveni račun Riznice preko kojega se od navedenog dana odvija poslovanje Škole. Budući da je žiro-račun zatvoren, stanje novčanih sredstava iznosi 0,00 kn, vlastita sredstva su evidentirana kao Potraživanja za prihode proračunskih korisnika uplaćene u proračun na računu 16721001 kao što je iskazano u izvještaju Bilance. Promet na podračunu Škole evidentiran je na 11-dugov i 11- potraž. i u 2022. godini uvećan je za 292% zbog uplata Ministarstva znanosti i obrazovanja za isplatu pravomoćnih presuda zaposlenicima.

**Bilješka br. 12**

96 – Obračunati prihodi poslovanja - nenaplaćeni, odnosi se na potraživanja od obavljanja poslova vlastite djelatnosti (najam i zakup prostora) i potraživanja za participaciju. Dužnici su kontaktirani telefonski i opomenama.

**BILJEŠKE UZ IZVJEŠTAJ BILANCE**

**Bilješka br. 13**

124 – Potraživanja za više plaćene poreze i doprinose - Iskazana su potraživanja za više uplaćene poreze i prireze zbog korektivnog obračuna isplate zaposlenicima za rad na državnoj maturi.

**Bilješka br. 14**

129 – Ostala potraživanja - potraživanja od HZZO-a za bolovanje na teret HZZO-a povećana su u odnosu na 2021. godinu. Potraživanja od HZZO-a su, prema Uputi Ministarstva znanosti i obrazovanja, zatvorena do 3.7.2021.

**Bilješka br. 15**

165 – Potraživanja za upravne i administrativne pristojbe, pristojbe po posebnim propisima i naknade – iznos se odnosi na potraživanja po izlaznim računima za participacije učenika.

**Bilješka br. 16**

166 – Potraživanja za prihode od prodaje proizvoda i robe te pruženih usluga i za prihode od HZZO-a na temelju ugovornih obveza – iznos se odnosi na potraživanja po osnovi najma dvorane, restorana i prostora za aparate koji čine vlastite prihode škole.

**Bilješka br. 17**

169 – Ispravak vrijednosti potraživanja – temeljem st. 37.a., st. 1. i 2., Pravilnika o proračunskom računovodstvu (NN 124/14., 115/15., 87/16., 3/18., 126/19. i 108/20 izvršen je ispravak vrijednosti potraživanja za 50% ( prekoračenje naplate dulje od jedne, a manje od 3 godine).



**Bilješka br. 18**

232 – Obveze za materijalne rashode – povećanje od 190% se odnosi na povećanje obveza prema dobavljačima za materijalne rashode koji su podmireni u siječnju 2023. godine u odnosu na dobavljače iz prosinca 2021. koji su podmireni u siječnju 2022.

**Bilješka br. 18**

239 – Ostale tekuće obveze - odnose se na obveze za bolovanje na teret HZZO-a za povrat u proračun. Budući da u 2022. godini nije izvršena refundacija bolovanja kao što je opisano u Bilješki br. 14, stanje obveza je uvećano 323,30 %

**Bilješka br. 19**

92211 – Višak prihoda poslovanja i 92222 – Manjak prihoda od nefinancijske imovine

Ostvaren je višak prihoda poslovanja u iznosu od 161.699,53 kn te manjak prihoda od nefinancijske imovine u iznosu od 73.094,42 kn. Izvršena je propisana obvezna korekcija rezultata temeljem čl. 82. Pravilnika o proračunskom računovodstvu i računskom planu s datumom 31.12.2022. godine za nabavljenu nefinancijsku imovinu u ukupnom iznosu od 32.520,36 kn. Odnosi se na Prihode iz nadležnog proračuna za financiranje rashoda za nabavu nefinancijske imovine, Kapitalne donacije i Kapitalne pomoći proračunskim korisnicima iz proračuna koji im nije nadležan. Korekcijom rezultata umanjen je višak prihoda poslovanja te iznosi 129.179,17 kn, ali i manjak prihoda od nefinancijske imovine koji nakon obveze korekcije iznosi 40.574,06 kn. Ukupan rezultat nakon korekcije ostao je isti, ali prikaz rezultata u Bilanci razlikuje se onom u obrascu PR-RAS.

Podaci u bilanci iskazani su nakon obvezne korekcije rezultata sukladno čl.82. Pravilnika o proračunskom računovodstvu, a temeljem navedenog postoje odstupanja u obrascu PR-RAS kako slijedi:

* Izvor 122 – manjak prihoda poslovanja 22.107,74 i manjak prihoda od nefinancijske imovine 245.991,33
* Izvor 11 – višak prihoda poslovanja 1.211,33 kn i manjak prihoda od nefinancijske imovine 1.050,00 kn
* Izvor 52 – višak od 2.244,57 kn
* Izvor 32 – višak od prihoda poslovanja 47.584,70 i manjak prihoda od nefinancijske imovine 1.423,29 kn
* Izvor 49 – višak od prihoda poslovanja 49.865,12 i manjak prihoda od nefinancijske imovine 2.650,73 kn
* Izvor 54 – manjak prihoda poslovanja 6.163,27 i manjak prihoda od nefinancijske imovine 6.479,03 kn
* Izvor 72 – višak prihoda od nefinancijske imovine 247,43

Ostvareni višak prihoda od redovnog poslovanja iznosi 72.634,71, a manjak prihoda od nefinancijske imovine iznosi 36.594,38 što rezultira viškom od 36.287,76. Ukupni iskazani višak (88.605,11 kn) čine u 2022. godini ostvareni (36.287,76 kn) i preneseni (52.317,35 kn) višak.

**Bilješka br. 20**

Školska ustanova nema iskazane podatke u bilanci koji se odnose na popis ugovornih odnosa i slično koji uz ispunjenje određenih uvjeta, mogu postati imovina ili obveza (dana kreditna pisma, hipoteke i slično) pa se obavezne bilješke na tablicama uz Bilancu ne iskazuju.

**Bilješka br. 21**

991 Izvanbilančni zapisi – iskazani iznos odnosi se na sudske postupke u tijeku ( procjena sudskog postupka je 12.000,00 kn) t e na tuđu imovinu dobivenu na korištenje u iznosu od 236.215,32 kn.





**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

**Bilješka br. 22**

Škola primijenjene umjetnosti i dizajna Osijek obavlja odgojno obrazovnu djelatnost ( šifra 0922 ) . Za 2023. godinu ostvareni su rashodi u iznosu 60.641.523,70 kn što predstavlja povećanje od 5,4% u odnosu na prethodnu godinu.

**BILJEŠKE IZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZE**

**Bilješka br. 23**

P029 Potraživanja za prihode poslovanja – iznos od 2.000,00 kn odnosi se na otpis potraživanja za plaćanje participacije za četiri učenika škole. Otpis je izvršen na temelju Odluke Školskog odbora i prethodnog Zahtjeva roditelja učenika.

**BILJEŠKE UZ OBRAZAC OBVEZA**

**Bilješka br. 24**

V007 - Stanje dospjelih obveza na kraju izvještajnog razdoblja iznosi 0 kn jer su sve obveze plaćene po dospijeću.

V009 - Stanje nedospjelih obveza na kraju izvještajnog razdoblja iznosi 1.016.020,82 kn. Najvećim dijelom odnosi obveze za zaposlene (plaća i materijalna prava 12/2022 – 770.444,89) te manjim dijelom na materijalne rashode (143.807,80 kn – zalihe školskog materijala) i ostale tekuće obveze (zatvaranje bolovanja opisano u bilješci 14 i 18 ).

U Osijeku, 30.01.2023.

**Osoba za kontakt: Odgovorna osoba:**

Matea Spajić Kristina Kopf, ravnateljica